**Power Rangers S.P.D.** on yhdysvaltalainen 38-osainen lasten televisiosarja, joka oli samalla 13. Power Rangers -tuotantokausi. Sarjassa käytettiin japanilaisen 28. Super Sentai -sarjan *Tokusou Sentai Dekarangerin* lavaste-, asu- ja kuvamateriaalia. S.P.D. tulee sanoista "Space Patrol Delta", kun taas *Dekarangerissa* se tarkoitti *Special Police Dekaranger*. Sarja esitettiin Yhdysvalloissa ensimmäisen kerran 5. helmikuuta 2005 – 2. helmikuuta 2006. Uusia jaksoja näytettiin ABC Family -kanavalla jaksoon "Messenger, Part 1" asti ja sen jälkeen sarja siirrettiin Toon Disneylle. 

Sarjassa oli myös kaksi yhteisjaksoa edellisellä kaudella sarjassa *Power Rangers Dino Thunder* toimineiden rangereiden kanssa.

Juoni
-----

12 S.P.D. Rangeria 14:stä.
Tarina sijoittuu vuoteen 2025, jolloin Maapallolle on muuttanut avaruusolentoja asumaan ihmisten keskuudessa. Rauha ei kestä kuitenkaan ikuisesti, kun planeettoja valloittava paha Troobian imperiumi ottaa Maan seuraavaksi kohteekseen. Kun Maapallon ensisijaisina puolustajina tunnetut A-Squadin S.P.D. Power Rangerit katoavat jälkiä jättämättä, planeetan suojeleminen jää B-Squadin Rangereille ja heidän koiraa muistuttavalle avaruusolentokomentaja Anubis "Doggie" Crugerille.

Kun kaksi entistä lainsuojatonta valitaan Punaiseksi ja Keltaiseksi S.P.D. Rangeriksi, henkilöiden väliset jännitteet uhkaavat repiä koko ryhmän hajalle. Avaruusolioiden uhan voimistuessa rangerit kuitenkin päättävät siirtää erimielisyytensä syrjään ja alkavat toimia ryhmänä. 

Yhteistyön, futurististen aseiden ja massiivisten zordien avulla he taistelevat pahuutta vastaan ryhmänä, joka kantaa nimeä: Power Rangers Space Patrol Delta.

Hahmot
------

### S.P.D. Rangerit

*Pääartikkeli: S.P.D. Power Rangerit*
Sarjassa seurattiin S.P.D. Rangereita, jotka kuuluivat S.P.D:n Maapallolla toimineen haaran B-Squadiin.

Jack LandorsPunainen S.P.D. Ranger. Hän oli S.P.D:tä karussa ollut rikollinen kunnes Doggie Cruger valitsi hänet punaiseksi rangeriksi. Hänen geneettisen superkykynsä avulla hän pääsi läpi kiinteistä kohteista. Häntä näytteli Brandon Jay McLaren.
Sky TateSininen S.P.D. Ranger. Skyn isä oli toiminut aiemmin punaisena rangerina, joten hän pyrki itsekin punaiseksi rangeriksi ja samalla rangereiden johtajaksi. Hän otti raskaasti, kun hänestä tehtiin sininen ranger ja rangereiden varajohtaja. Hän pyrki aina noudattamaan tarkasti sääntöjä. Geneettisen superkykynsä avulla Sky pystyi luomaan ilmaan voimakenttiä. Häntä näytteli Chris Violette.
Bridge CarsonVihreä S.P.D. Ranger. Bridge oli rangereista kaikkein oudoin ja hän välillä mietiskeli seisomalla käsillään. Geneettisen superkykynsä avulla Bridge pystyi näkemään muiden olentojen säteilyjäljen. Häntä näytteli Matt Austin.
Elizabeth "Z" DelgadoKeltainen S.P.D. Ranger. Hän oli Jackin tavoin aluksi S.P.D:tä karussa ollut rikollinen kunnes hän päätti hyväksyä Doggie Crugerin esittämän tarjouksen ja ryhtyi keltaiseksi rangeriksi. Hänen geneettisen superkykynsä avulla hän pystyi luomaan itsestään kaksoisolentoja. Häntä näytteli Monica May.
Sydney "Syd" DrewVaaleanpunainen S.P.D Ranger. Geneettisen superkykynsä avulla hän pystyi muuttamaan nyrkkinsä kädessään pitämäksi esineeksi. Häntä näytteli Alycia Purrott.
Komentaja Anubis "Doggie" CrugerDoggie toimi S.P.D:n Maapallolla toimineen haaran komentajana sekä tarvittaessa myös Shadow S.P.D. Rangerina. Häntä näytteli ja hänen äänenä toimi John Tui.
### Liittolaiset

#### Henkilökunta & muut liittolaiset

*Pääartikkeli: Space Patrol Delta*
PiggyTakinkääntäjä, joka paljasti tarvittaessa tietoa niin Power Rangereille, Troobian imperiumille kuin Broodwingillekin. Sarjan *Power Rangers Mystic Force* jaksossa "Kateellinen kissa" (Ranger Down) paljastui, että Piggy on asunut Maassa jo kaksikymmentä vuotta. Häntä näytteli Barnie Duncan.
BoomEntinen kadetti, joka hylättiin akatemiasta. Sen jälkeen Boom toimi Katherine Manxin avustajana ja uusien laitteiden testaajana. Häntä näytteli Kelson Henderson.
### Viholliset

*Pääartikkeli: Troobian imperiumi*
Keisari GruummTroobian imperiumin sotapäällikkö ja komentaja, sekä Crugerin arkkivihollinen. Häntä näytteli Rene Naufahu.
Mora/MorganaToimi Gruummin oikeana kätenä. Oli aluksi 10-vuotias tyttö nimeltä Mora, joka pystyi tuomaan piirtämänsä hirviöt eloon. Moraa näytteli Olivia James-Baird ja Morganaa Josephine Davison.
BroodwingTroobialainen olento, joka selvisi vihamielisissäkin ympäristöissä. Hän oli asekauppias, joka myi aseita ja jättimäisiä robotteja tarpeeksi maksaville asiakkaille. Broodwingia kiinnosti vain raha ja valta. Äänenä toimi Jim McLarty.
KrybotitTroobian imperiumin käyttämiä androideja muistuttaneita rivisotilaita.

Zordit
------

*Pääartikkeli: Televisiosarjan Power Rangers S.P.D. zordit*
S.P.D. Power Rangereiden käyttämät zordit olivat jättimäisiä hälytysajoneuvoja, jotka Space Patrol Deltan tiedemiehet olivat suunnitelleet tohtori Kat Manxin johdolla.

Videopeli
---------

*Pääartikkeli: Power Rangers S.P.D. (videopeli)*
Sarjasta on julkaistu myös videopeli Game Boy Advancelle. Kyseessä on tyypillinen tasohyppelypeli, jossa taistellaan useita sarjasta tuttuja vihollisia ja hirviöitä vastaan rakennusten sisä- ja ulkopuolella. Peli on suunniteltu tyyliltään roolipeliksi ja siinä on mahdollista valita kuuden eri Power Rangerin väliltä, joilla kullakin on omat erikoisliikkeensä.

Jaksot
------

*Pääartikkeli: Luettelo televisiosarjan Power Rangers S.P.D. jaksoista*

Rooleissa
---------

|  |  |  |
| --- | --- | --- |
|  Brandon Jay McLaren  | … |  Jack Landors (Punainen Ranger)
  |
|  Chris Violette  | … |  Schuyler "Sky" Tate (Sininen Ranger)
  |
|  Matt Austin  | … |  Bridge Carson (Vihreä Ranger)
  |
|  Monica May  | … |  Elizabeth "Z" Delgado (Keltainen Ranger)
  |
|  Alycia Purrott  | … |  Sydney "Syd" Drew (Vaaleanpunainen Ranger)
  |
|  John Tui  | … |  Komentaja Anubis "Doggie" Cruger
  |
|  Michelle Langstone  | … |  Tohtori Katherine "Kat" Manx
  |
|  Kelson Henderson  | … |  Boom
  |
|  Barnie Duncan  | … |  Piggy
  |
|  Rene Naufahu  | … |  Keisari Gruumm
  |
|  Josephine Davison  | … |  Morgana
  |
|  Olivia James-Baird  | … |  Mora
  |

Lähteet
-------

1. ↑  Lloyd, Robert. "They've morphed yet again", LA Times, 2005-02-04. Luettu 15.1.2013.
2. ↑  "POWER RANGERS S.P.D. VOL. 2: STAKEOUT,POWER RANGERS S.P.D. VOL. 3: WIRED", Pop Matters. Luettu 15.1.2013.
3. 1 2 3 4 5 6  Power Rangersin viralliset sivut Luettu 15.1.2013 (englanniksi)
4. 1 2 3 4  *Power Rangers S.P.D.*: Jakso 2; "Beginnings II"
5. 1 2 3 4 5  *Power Rangers S.P.D.*: Jakso 1; "Beginnings I"
6. ↑  *Power Rangers S.P.D.*: Jakso 4; "Walls"
7. 1 2  *Power Rangers S.P.D.*: Jakso 6; "A-Bridged"
8. ↑  *Power Rangers S.P.D.*: Jakso 3; "Confronted"

Aiheesta muualla
----------------

* *Power Rangers S.P.D.* Internet Movie Databasessa. (englanniksi)

Power Rangers

|  |  |
| --- | --- |
| Luojat | Jack Olesker • Haim Saban |
| TV-sarjat | Mighty Morphin • Alien Rangers • Zeo • Turbo • In Space • Lost Galaxy • Lightspeed Rescue • Time Force • Wild Force • Ninja Storm • Dino Thunder • Space Patrol Delta • Mystic Force • Operation Overdrive • Jungle Fury • RPM • Samurai & Super Samurai • Megaforce |
| Elokuvat | Power Rangers (1995) • Power Rangers turbovaihteella • Power Rangers (2017) |
| Videopelit | Mighty Morphin Power Rangers • The Movie • Fighting Edition • Battle Racers • Zeo Versus The Machine Empire • Lightspeed Rescue • Time Force • Wild Force • Ninja Storm • Dino Thunder • SPD • Super Legends • Samurai • Super Samurai • Megaforce • Mighty Morphin Power Rangers: Mega Battle |
| Albumit | A Rock Adventure • Original Soundtrack Album • Original Motion Picture Score • Original Motion Picture Soundtrack • Songs from the TV Series |
| Rangerien tittelit | Punainen • Keltainen • Sininen • Musta • Vaaleanpunainen • Vihreä • Valkoinen |